Vorlik: Važan trenutak za Srbiju
Ambasadorka SAD u Srbiji pozdravila je hapšenje i isporučenje Ratka Mladića i najavila dalju podršku SAD Srbiji. 
Ambasadorka Sjedinjenih Država u Srbiji  pozdravila je hapšenje i izručenje Ratka Mladića Tribunalu u Hagu uz ocenu da je to veoma važan momenat za Srbiju, kao i za sve žrtve u Srebrenici i ostatku BiH. Nakon današnjeg otvaranja Sajma organizacija civilnog društva, Vorlik je čestitala vlastima u Srbiji koje su bile veoma posvećene osiguranju tog hapšenja i izručenja i izrazila nadu da će i poslednji haški begunac Goran Hadžić biti izveden pred lice pravde: "", izjavila je Vorlik. A ministar odbrane Dragan Šutanovac je, tokom današnjeg boravka u Svilajncu izjavio da nisu tačne tvrdnje branioca Ratka Mladića da se taj haški optuženik u vreme dok je bio u bekstvu lečio na Vojno medicinskoj akademiji u Beogradu: "Ono što mogu da tvrdi i ono što meni ljudi garantuju koji se bave bezbednošću je da to na VMA nije moglo da se radi i da mi imamo prostor pokriven kamerama ceo, što očigledno advokat ne zna. Ali, svakako ćemo ispitati svaku mogućnost i onaj nalaz koji sam ja čitao, koji je u novinama, to nije nalaz koji izlazi sa VMA na taj način", izjavio je Šutanovac. Advokat porodice Mladić, Miloš Šaljić, izneo je tvrdnje da se Ratko Mladić lečio na Vojno-medicinskoj akademiji od leukemije dok je bio u bekstvu. Šaljić kaže da je Mladić lečen na VMA 2009. Šutanovac je postavio pitanje zbog čega advokat Ratka Mladića na taj način obmanjuje javnost i dezavuiše vojsku i pozvao ga da otkrije ko je pomagao Mladiću, jer je ovakavim izjavama sve lekare stavio na stub srama, smatra ministar odbrane.